eksponentialfunksjon
Store norske leksikon,Realfag,Matematikk,Matematisk analyse
Eksponentialfunksjon er en matematisk funksjon av formen ax, altså et potensuttrykk der x er eksponenten. Ordet brukes ofte mer spesielt om funksjonen ex, hvor e er grunntallet i det naturlige logaritmesystemet.
En eksponentialkurve er en kurve definert ved en ligning y = C · ax hvor a og C er konstanter.Eksponentiell vekst har man når en størrelse følger en eksponentialfunksjon med tiden som eksponent. En størrelse som vokser med samme prosentsats over samme, faste tidsperiode, vil har eksponentiell vekst. For eksempel vil en kapital under fast forrentning som ikke røres, vokse eksponentielt («renters rente»). Et annet eksempel kan være antall bakterier ved ukontrollert bakterievekst. I dagligtalen bruker man ofte uttrykket eksponentiell vekst om en vekst som er svært kraftig. Les mer i Store norske leksikon eksponent – matematikk rente – renteregning